מדובר בשני תפקידים שונים המשלימים זה את זה. מטפל התנהגותי הוא האדם אשר עובד אל מול המטופל באופן יחידני ואישי. הוא זה המיישם הלכה למעשה את תוכניות הטיפול אשר נקבעו עבור המטופל, הוא חלק חשוב בצוות הטיפולי והצלחת הטיפול תלויה בו רבות. למעשה ההורה, המורה, הגננת, המשלבת- כולם מטפלים התנהגותיים. מנתח התנהגות הוא הגורם אשר מתאים את תוכניות הטיפול עבור המטופל, עורך הערכות תפקודיות מעת לעת ומבצע הדרכות לצוות ולהורי המטופל. בדרך כלל מנתח ההתנהגות אינו עובד עם המטופל באופן ישיר. חשוב לדעת – בכדי להיות מנתח התנהגות יש צורך בתואר ראשון לכל הפחות וכן סיום בהצלחה של מסלול לימודי באחת מתוכניות ההכשרה. מניסיוננו, בכדי להיות מנתח התנהגות טוב ומקצועי יש לעבור דרך “כיסא המטפל”, להיות מטפל התנהגותי, להכיר את השטח לעומק ורק אז לקחת צעד קדימה. לפרטים על מסלול ההסמכה למנתחי התנהגות של בית ליאור בשיתוף מכללת לוינסקי לחצו כאן